次韻游南臺寺
作者：釋德洪
朝代：宋

paragraphs: 青原生下一角麟，單丁住山須底物。
試垂一□□□□，阿師鈯斧成乾沒。
憑欄小立與僧語，浮雲卷盡千峰出。
永懷倔强韓退之，南遷正坐譏訶佛。
山雲開遮良偶然，自詫精神費詩律。
閻侯愛山得雲饒，勝處遲留多記述。
慕韓毎毎手加額，見詩未讀壁先拂。
此公文不數□□，微詞天姿含宋屈。